শাহজাহান মামলার সাক্ষী, গাড়িতে ধাক্কা ট্রাকের, গুরুতর জখম সাক্ষী ভোলা, মৃত ২

বসিরহাট: শেখ শাহজাহানের মামলার সাক্ষী দিতে যাচ্ছিলেন কোর্টে, সেই সময়ই গাড়িতে ধাক্কা মারল ট্রাক। দুর্ঘটনার কবলে শেখ শাহজাহানের মামলার (Sandeshkhali Case Witness Accident) অন্যতম সাক্ষী ভোলা ঘোষ। মৃত্যু হয়েছে ভোলার ছেলে ও গাড়ি ড্রাইভারের। অত্যন্ত সঙ্কটজনক অবস্থায় রয়েছেন ভোলা।বিরোধীদের অভিযোগ ছিল সন্দেশখালিতে (Sandeshkhali) নিজের দাপট বজায় রেখে গিয়েছে শেখ শাহজাহান। তার মধ্যে শাহজাহানের মামলার সাক্ষী দুর্ঘটনার কবলে। নিছক দুর্ঘটনা নাকি এর পিছনে রয়েছে কোনও অন্তর্ঘাত?ইতিমধ্যে তা নিয়ে প্রশ্ন উঠতে শুরু করেছে।

সূত্রের খবর, বুধবার আদালতে ছিল শেখ শাহজাহানের একটি মামলা। সেই মামলার অন্যতম গুরুত্বপূর্ণ সাক্ষী ছিলেন এই ভোলা ঘোষ। ভোলানাথ এক সময় শাহজাহানের সঙ্গী থাকলেও পরে তার সঙ্গে অনৈতিক কাজ নিয়ে বিরোধ হয়।আজ আদালতে যাচ্ছিলেন সেই মামলারই সাক্ষী দিতে। সেই সময়ই ন্যাজোটের কাছে বয়ারমারি পেট্রোল পাম্পের সামনে ভোলার গাড়িতে ধাক্কা মারে একটি ট্রাক।ট্রাকের সঙ্গে সংঘর্ষে ঘটনাস্থলেই মৃত্যু হয় ভোলার ছোট ছেলে সত্যজিৎ ঘোষ ও গাড়ির চালক শাহানুরের। গুরুতর জখম অবস্থায় মিনাখাঁ গ্রামীণ হাসপাতালে ভর্তি করা হয়েছে ভোলানাথ ঘোষকে।হাসপাতাল সূত্রে খবর, তাঁর অবস্থাও আশঙ্কাজনক। ঘটনার পরই বিজেপির দাবি, ইচ্ছাকৃত এই দুর্ঘটনা ঘটানো হয়েছে। প্রিপ্ল্যান করে মারার চেষ্টা হয়েছে। নয়ত ট্রাক চালক ধাক্কা মারার পর কীভাবে বাইকে চড়ে পালিয়ে গেলেন? একটি বাইকই বা এল কোথা থেকে?

আরও পড়ুন:মুর্শিদাবাদে বিপুল বোমা উদ্ধার ঘিরে চাঞ্চল্য

অন্য খবর দেখুন